CELEX: 62018CN0511
Language: lt
Date: 2018-08-03 00:00:00
Title: Byla C-511/18: 2018 m. rugpjūčio 3 d. Conseil d'État (Prancūzija) pateiktas prašymas priimti prejudicinį sprendimą byloje La Quadrature du Net, French Data Network, Fédération des fournisseurs d’accès à Internet associatifs, Igwan.net / Premier ministre, Garde des Sceaux, ministre de la Justice, Ministre de l'Intérieur, Ministre des Armées

29.10.2018   
            
            
               LT
            
            
               Europos Sąjungos oficialusis leidinys
            
            
               C 392/7
            
         
      2018 m. rugpjūčio 3 d.Conseil d'État (Prancūzija) pateiktas prašymas priimti prejudicinį sprendimą byloje La Quadrature du Net, French Data Network, Fédération des fournisseurs d’accès à Internet associatifs, Igwan.net / Premier ministre, Garde des Sceaux, ministre de la Justice, Ministre de l'Intérieur, Ministre des Armées
      
      (Byla C-511/18)
      (2018/C 392/10)
      Proceso kalba: prancūzų
      
         Prašymą priimti prejudicinį sprendimą pateikęs teismas
      
      
         Conseil d'État
      
      
         Šalys pagrindinėje byloje
      
      
         Pareiškėjai: La Quadrature du Net, French Data Network, Fédération des fournisseurs d’accès à Internet associatifs, Igwan.net
      
      
         Atsakovai: Premier ministre, Garde des Sceaux, ministre de la Justice, Ministre de l'Intérieur, Ministre des Armées
      
      
         Prejudiciniai klausimai
      
      
                  1.
               
               
                  Ar tokiomis aplinkybėmis, kai nacionaliniam saugumui keliama rimta nuolatinė grėsmė, ypač susijusi su terorizmo pavojumi, pagal 2002 m. liepos 12 d. direktyvos [2002/58/EB] (1) 15 straipsnio 1 dalies leidžiančiąsias nuostatas paslaugų teikėjams numatyta pareiga bendrai ir nediferencijuojant saugoti duomenis turi būti laikoma teisių apribojimu, pateisinamu Europos Sąjungos pagrindinių teisių chartijos 6 straipsniu užtikrinama teise į saugumą ir nacionalinio saugumo reikalavimais, dėl kurių atsakomybė pagal Europos Sąjungos sutarties 4 straipsnį tenka tik valstybėms narėms?
               
            
                  2.
               
               
                  Ar 2002 m. liepos 12 d. direktyva, aiškinama atsižvelgiant į Europos Sąjungos pagrindinių teisių chartiją, turi būti aiškinama taip, kad ja leidžiamos teisėkūros priemonės, kaip antai skirtos rinkti srauto ir konkrečių asmenų vietos nustatymo duomenis realiu laiku, kurios, nors ir daro poveikį elektroninių ryšių paslaugų teikėjų pareigoms, vis dėlto jiems nenustato konkrečios jų duomenų saugojimo pareigos?
               
            
                  3.
               
               
                  Ar 2002 m. liepos 12 d. direktyva, aiškinama atsižvelgiant į Europos Sąjungos pagrindinių teisių chartiją, turi būti aiškinama taip, kad tam, jog prisijungimo duomenų rinkimas būtų teisėtas, pagal ją visais atvejais taikomas reikalavimas apie tai informuoti suinteresuotuosius asmenis, kai toks informavimas nebegali neigiamai paveikti kompetentingų institucijų atliekamų tyrimų ar kai toks rinkimas gali būti laikomas teisėtu atsižvelgiant į visas kitas egzistuojančias procedūrines garantijas, jeigu jomis užtikrinama teisė į veiksmingą teisinę gynybą?
               
            
         (1)  2002 m. liepos 12 d. Europos Parlamento ir Tarybos direktyva 2002/58/EB dėl asmens duomenų tvarkymo ir privatumo apsaugos elektroninių ryšių sektoriuje (OL L 201, 2002, p. 37; 2004 m. specialusis leidimas lietuvių k., 13 sk., 29 t., p. 514).